User:Karimqure

مولانا عبدالمجيد قريشي چاڪي رحمت الله عليه مولانا عبدالمجيد بن محمد صادق بن حافظ ڀلي ڏنو (بزرگ) قريشي 1902ع ۾ ڳوٺ ٽوٻا تعلقو گھوٽڪي ۾ پيدا ٿيا. پاڻ وقت جي بزرگ حافظ ڀلي ڏنو قريشي رح جن جا پوٽا آهن سندن وڏا قريشي عربستان مان ھجرت ڪري سنڌ ۾ آيا. سندن والد جي وفات کان پو۽ پاڻ پنهنجي مامي سان گڏجي داد لغاري جي ڳوٺ ۾ رھڻ لڳا ابتدائي تعليم داد لغاري جي پرائمري اسڪول مان 1921ع ۾ فائنل پاس ڪيائون تنهن کان پو۽ استاد (ماسٽر) جي حيثيت سان سرڪاري نوڪري ڪيائون خلافت تحريڪ جي دوران پاڻ رح مولانا سيد تاج محمود امروٽي رح جي ھٿ تي بيعت ڪيائون بيعت ڪرڻ کان پو۽ سرڪاري نوڪري ڇڏي ڏنائون ۽ ديني تعليم تي وڌيڪ توجهه ڏنائون ديني تعليم ۾ ميان نور محمد سومرو رح وٽ قرآن شريف پڙھيا عربي ۽ فارسي جي وڌيڪ تعليم حاصل ڪرڻ جي لا۽ پير جھنڊي ,داد لغاري ۽ گھوٽڪي ويا پنجاب جي مختلف ضلعن ملتان, گجرات گجرانوالا ۽ لاھور ۾ به پڙھيا. سندن پنجاب جي استادن مان مولانا عبدالرزاق رح, مولانا احمد علي لاھوري رح ۽ مولانا غلام رسول گجراتي رح استاد آهن ان کان پو۽ مولانا رح اعليٰ تعليم لا۽ پنهنجي مرشد ڪريم مولانا سيد تاج محمود امروٽي رح جي حڪم سان دارالعلوم ديوبند ھندستان ڏانهن روانا ٿيا جتان اعليٰ تعليم حاصل ڪيائون دارالعلوم ديوبند ھندستان جي استادن مان ان وقت جي مھتمم مولانا قاري محمد طيب رح شيخ العرب والعجم مولانا حسين احمد مدني رح مولانا اعزاز علي رح ۽ مولانا ابراھيم رح سندن استاد آهن جتي سندن دستاربندي ڪئي وئي. ۽ پڻ حڪمت جي اعليٰ سند حاصل ڪيائون پاڻ عالم سان گڏوگڏ وقت جا بھترين حڪيم پڻ ھئا سندن علمي خدمتون: مولانا رح ديوبند کان واپس اچي پنهنجي ڳوٺ داد لغاري ۾ مدرسه نورالاسلام دادلغاري جي بنياد رکي جنهن مان ڪيترائي عالم ۽ حافظ پيدا ٿيا پاڻ رح 25 سال تائين پڙھائيندا رھيا ان کان علاوه 10 سال سنڌ جي مختلف شھرن گھوٽڪي,سکر,سانگھڙ ۽ ميرپور ماٿيلو ۾ تعليم ڏيندا رھيا. گهڻو وقت پنجاب جي ديني مدرسن ۾ پڙھائيندا رھيا جتي پاڻ استاد سنڌي جي نالي سان وڏا مشھور ٿيا اتي ئي تصنيف و تاليف جو ڪم شروع ڪيائون. جن ۾ عربي فارسي ۽ اردو جا ڪتاب اچي وڃن ٿا مولانا رح فارسي جا وڏا ماھر ھئا ڪيترائي عالم سڳورن کي فارسي جي تعليم ڏيندا رھيا. سندن مشهور شاگردن مان مولانا عبدالقادر لغاري رح دادلغاري  وارا جيڪي وڏا بزرگ ۽ عالم رھي چڪا آهن تصنيفي خدمتون 1 صرف و نحو: عربي زبان ۾ ھي ڪتاب 1930 ۾ لاھور مان شايع ٿي. 2 فارسي ۾ قانون: حرفي پر حاشيه 1935 ء ۾ ملتان مان شايع ٿي. 3 اردو ۾ صرف و نحو: 1967 صادق آباد ۾ شايع ٿي. 4 تفسير القرآن قلمي نسخو جيڪو اڃان تائين ڇپجي ناھي سگھيو. ان کان علاوه ڪيترن ئي عربي ڪتب تي حواشا لکيائون. مولانا رح گهڻو عرصو مدرسه قاسم العلوم گھوٽڪي ۾ پڙھائڻ لا۽ آيا مولانا رح جي وفات 16 نومبر 1973ء ۾ ٿي. تحرير: عبدالڪريم قريشي